# Et billede, der indeholder tekst Automatisk genereret beskrivelseSamarbejdsaftale om autolakering

Mellem

**Autolakeringsværksted:**

|  |  |  |  |
| --- | --- | --- | --- |
| Navn: |  | | |
| Adresse: |  | | |
| Postnummer: |  | By: |  |
| Tlf.: |  | | |
| E-mail: |  | | |

og

**Reparationsværksted:**

|  |  |  |  |
| --- | --- | --- | --- |
| Navn: |  | | |
| Adresse: |  | | |
| Postnummer: |  | By: |  |
| Tlf.: |  | | |
| E-mail: |  | | |

Indgås der følgende aftale:

|  |
| --- |
| INDLEDNING |
| Nærværende samarbejdsaftale skal sikre en effektiv og målrettet produktion af lakeringsarbejdet med det formål at opnå den højest mulige kvalitet af reparationslakeringen. Samarbejdet tager udgangspunkt i kvalitetsstyringssystemet KS 2000 og bilproducentens lakeringsanvisninger samt den hensigtserklæring der overordnet er indgået mellem AutoBranchen Danmark og bilimportøren omkring anvendelsen af dette system.  Der henvises til yderligere aftaler: |

|  |
| --- |
| SKADEOPGØRELSE / REKVISION |
| Grundlaget og udgangspunktet for opgørelsen af lakeringsarbejdet er Autotaks (AT-lak) / AutoBranchen Danmark LAK.  Skadesopgørelsen: Parterne er enige om at samarbejde om en korrekt opgørelse af skaden og i nødvendigt omfang inddrage hinanden i skadesopgørelsen.  Rekvisition følger bilen til maleren: For at undgå misforståelser er det nødvendigt at taksators specificering af det malerarbejde, der udføres, i form af en kopi af rapportens malerdel, så vidt muligt følger bilen.  Parterne er enige om at tilstræbe, at alt der vedrører skadesarbejdet dokumenteres skriftligt (taksatorrapport, rekvisition, tilbud).  Værkstedet gør maleren opmærksom på specielle forhold, der skal tages hensyn til ved lakeringen. Maleren informerer løbende pladesmed og mekanisk værksted om nye laktekniske tiltag indenfor området.  Øvrige aftaler omkring taksering/fototaksering/ før taksering: |

|  |
| --- |
| AFTALEGRUNDLAG |
| Af hensyn til værkstedernes interne planlægning og med henblik på overholdelse af afleveringstidspunkterne, sendes en kopi af taksatorrapport eller rekvisition til autolakereren, når skaden er gjort op.  Kan afleveringstidspunktet ikke overholdes kontaktes de involverede parter straks.  Følgende er der udover aftalt:  Vedr. transport mellem værkstederne aftales følgende: |

|  |  |  |  |
| --- | --- | --- | --- |
| PRODUKTVALG – Det aftales af følgende produkter anvendes | | | |
| Afrensning: | **Spartelmaterialer:** | **Sealing:** | **Andre produkter:** |
|  |  |  |  |

|  |  |  |  |
| --- | --- | --- | --- |
| **AFREGNING** | | | |
| Timepris for lakeringsarbejde er: |  | Evt. rabat på timepris: |  |
| Materialeindekset ved prisfastsættelsen er: |  | Evt. rabat på materialer: |  |
| Faktureringsbetingelser: |  | | |
| Betalingsydelser: |  | | |

|  |
| --- |
| TEKNIK |
| Af- og påmontering: Af- og påmontering af fenderlister, håndtag, ruder mv. såvel i forbindelse med skadesarbejde som ved udsprøjtning på sideliggende dele udføres i henhold til faglig korrekt arbejdsudførsel. Maleren kontakter værkstedet inden yderligere afmontering, da værkstedet kan have skønnet, at afmontering ikke er mulig uden beskadigelse eller idet der foreligger et andet aftalegrundlag vedr. afmontering. Af- og påmontering er ikke inkluderet i malerprisen. Foretages den nødvendige afmontering ikke på sideliggende dele, og der dermed ikke kan foretages den nødvendige udsprøjtning, kan der ikke garanteres for optimal farvetilpasning. Foretages udtågning uden nødvendig af- og påmontering (specialafdækning), kan der ikke garanteres for afskalninger.  Aftale om procedurer ved af- og påmontering og udsprøjtning:  Normer for pladearbejde/bund samt normer for malerens aflevering af færdigt arbejde tager udgangspunkt i anvisningerne på vedlagte ark. Såfremt maleren ikke mener det udførte pladearbejde er korrekt udført, gøres der indsigelser om dette inden påbegyndelse af malerarbejdet:  Følgende er desuden aftalt: |

|  |
| --- |
| GARANTI |
| Der henvises til KS 2000 kvalitetsstyringssystemets garantibestemmelser, se vedlagte tillæg. Som udgangspunkt er der 2 års garanti på udført autolakeringsarbejde. Såfremt det på en eller flere karrosseridele i skaden ikke er muligt at give 2 års garanti, noteres dette på fakturaen ved angivelse af karrosseridelen/ -delene.  Følgende er desuden aftalt: |

|  |
| --- |
| REKLAMATIONER / FEJLRETNING |
| Følgende aftales mellem virksomhederne mht. reklamationer/fejlretninger:  Tvister vedr. autolakeringsarbejdets faglige udførsel henvises til behandling i AutoBranchen Danmarks’s ankenævn. Materiale udleveres. Der henvises til AutoBranchen Danmarks’s standarder og normer for en lakering. Materiale udleveres. |

|  |
| --- |
| VARIGHED / UNDERSKRIFT |
| Aftalen gælder for år med genforhandling den / 20  Dato: / 20  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Autolakeringsværkstedets ansvarlige Reparationsværkstedets ansvarlige |

# Et billede, der indeholder tekst Automatisk genereret beskrivelseTillæg til samarbejdsaftale om autolakering

En lakopbygnings holdbarhed og evne til at beskytte en overflade afhænger først og fremmest af overfladens renhed og struktur. Utilstrækkelig ruhed og renhed medfører dårlig vedhæftning og ringe holdbarhed. Samtidig har overfladens beskaffenhed afgørende betydning for lakeringens udfald og kvalitet.

|  |
| --- |
| ANVISNING I UDFØRSEL AF HÅNDBÆRKSMØSSIG KORREKT PLADEARBEJDE |
| Karrosseridele, der skal oprettes, afvaskes grundigt inden arbejdet påbegyndes med silikonefjerner, hvorved snavs, silikone, fedt, olie, tjærepletter og undervognsbestyttelse m.v. fjernes. Renses fladen ikke grundigt, arbejdes forureningen ned i metallet ved pladesmedens arbejde, hvilket vanskeliggør den efterfølgende lakering.  Stafferinger fjernes med varme eller stribefjernerrondel, så overfladen ikke beskadiges.  Pladesmeden skal holde reparationsstedet så lille som muligt, for at begrænse reparationens omfang. Ved slibning under opretning anvendes der ikke vinkelsliber eller panserfil og lignende. Alt slibearbejde udføres med samme maskintyper og slibepapir, som anvendes af maleren. Der må ikke anvendes grovere slibepapir end kom P120 med excentslibemaskine. Inden spartling slibes overgange med kom P240. Grovere slibepapir vil give aftegninger (synkning) i den efterfølgende lakering.  Efter opretning og evt. pladearbejde renses med silikonefjerner.  Efter tørring finrettes med polyestertrækspartel. Finretningen slibes med kom P120. Der skal anvendes polyestertrækspartel af god kvalitet beregnet til galvaniseret plade. Polyestertypen kan aftales med maleren.  Malerværksted udfører synlige sealinger mens værkstedet udfører skjulte sealinger. |

|  |
| --- |
| ANVISNING I UDFØRSEL AF HÅNDVÆRKSMÆSSIGT KORREKT MALEARBEJDE |
| Vognen leveres uden slibestøv, såvel udvendig som indvendig, uden afdækning og lignende og som minimum i samme rengøringsmæssige stand som ved modtagelsen. Desuden må der ikke forekomme sprøjtestøv på dle, der ikke har med lakeringen at gøre.  Der henvises yderligere til AutoBranchen Danmarks standarder og normer for en færdig lakering. |

|  |
| --- |
| ANDET |
| Såfremt andet aftales mellem værkstederne omkring udførslen af hhv. pladearbejdet og lakeringsarbejdet noteres det her: |

|  |
| --- |
| GARANTIBESTEMMELSER |
| KS 2000 garanti  For arbejde, der udføres af certificerede virksomheder i henhold til KS 2000, skal der ydes en garanti på 24 måneder.  Det er en forudsætning, at udskiftede dele lakeres indvendigt og på anlægsflader mm. inden påmontering. Lakeringen skal foretages under godkendte forhold hos en autolakerer.  Såfremt en bilfabrik på grund af ekstra kataforesebehandling eller andet ikke kræver indvendige usynlige dele forbehandlet, skal dette ikke gøres.  Indvendige synlige dele sat falser, kanter og anlægsflder skal fortsat forbehandles inden montering. Dette skal ske under godkendte forhold hos en autolakerer.  Det er ligeledes en forudsætning, at alt pladearbejde er udført håndværksmæssigt korrekt.  Foretages nødvendig afmontering af fenderlister, håndtag, ruder mv. ikke, tages der forbehold for afskalninger, rustgennemslag og rustudsivninger ved samlinger.  Fejl der skyldes mekanisk påvirkning, direkte efterfølgende fejlbehandling af lakken eller andre påvirkninger, der ikke kan tilskrives selve lakeringen, falder ikke ind under garantien.  Der ydes ikke garanti for stenslag.  Der ydes ikke garanti for fugtknopper opstået som følge af langvarig fugtpåvirkning.  Der ydes ikke garanti på lakeringsarbejder, hvorunder der er anvendt materialer som kunden har leveret eller forlangt anvendt.  Yderligere bemærkninger: |